
[bookmark: _Toc136069900][bookmark: _Toc139176835]Informācija par publisko apspriedi
“RISC serveru iegāde” ar piegādātājiem

Valsts ieņēmumu dienests plāno veikt atklātu konkursu “RISC serveru iegāde”, iepirkuma identifikācijas Nr. FM VID 2024/188 (turpmāk – Konkurss). Paredzētā līgumcena ir lielāka par Ministru kabineta noteiktajām līgumcenu robežvērtībām.

1. Publiskās apspriedes pamatojums: saskaņā ar Publisko iepirkumu likuma 18. panta otro prim daļu apspriedi ar piegādātājiem rīko, lai saņemtu ieinteresēto piegādātāju priekšlikumus Konkursa kvalifikācijas prasību un tehniskās specifikācijas pilnveidei.
2. Iepirkuma mērķis: apzināt potenciālo pretendentu spējas nodrošināt iepirkuma priekšmetam atbilstošu piedāvājumu saskaņā ar pasūtītāja izstrādāto tehnisko specifikāciju.
3. Iepirkuma priekšmets: 2 (divu) jaunu RISC serveru ar 5 gadu ražotāja garantiju (turpmāk – Serveri) piegāde un iemontēšana statnēs (turpmāk – Piegāde), Serveru konfigurēšana un migrācija (turpmāk – Darbi) saskaņā ar Konkursa nolikuma prasībām un nosacījumiem.
4. Iepirkuma priekšmets atbilstoši CPV klasifikatoram: 48820000-2 (Serveri). 
5. Publiskās apspriedes vieta, datums, laiks un kārtība: 
Ieinteresētie piegādātāji var iesniegt komentārus un priekšlikumus par Konkursa atlases un kvalifikācijas prasībām, tehnisko un finanšu piedāvājumu un līguma projektu līdz 2024. gada 13. augustam uz e-pasta adresi  Sandra.Pole@vid.gov.lv  un Jelena.Svabe@vid.gov.lv. 
6. Apspriedes dokumenti: plānotā Konkursa nolikuma projekts pievienots pielikumā. 
Pēc apspriedes tiks sagatavots apspriedes ziņojums, kurā būs norādīti apspriedes dalībnieki, dokumentēti to komentāri, pasūtītāja galvenie secinājumi un vērtējums par apspriedes laikā saņemtajiem piegādātāju komentāriem un iespējamo konkurenci iepirkumā. 

Pielikumā: Plānotā atklātā Konkursa “RISC serveru iegāde”, (ID. Nr. FM VID 2024/188), nolikuma projekts ar pielikumiem.




